text: Digitalt boost skal hjælpe firmaer til at overleve
  09 maj 2016 kl. 14.48
  Et par hundrede erhvervsfolk tog mandag imod invitationen til en event, der sætter fokus på online succes. Det gælder deres overlevelse.
  Business Kolding, Kolding Kommune og Trekantområdet har slået sig sammen med bl.a. Google og Erhvervsstyrelsen om konferencen med titlen: Succes Online Summit.
  - Jeg håber, at de går hjem og får kigget på, hvad de har i dag – og at de bliver endnu mere digitale, siger Topve Gæmelke, direktør for Erhvervsudvikling i Business Kolding, til TV SYD og tilføjer:
  - Hvis vi skal være konkurrencedygtige, er vi nødt til at være tilstede alle mulige steder. For hovedparten af de virksomheder, som vi har, så er det deres overlevelse, at de bliver digitale.
  
  